|  |
| --- |
| Pussycat dolls |
|  
Pussycat Dolls antroji sudėtis koncerte. |
| Biografija |
| Dar žinoma | PCD, The Dolls |
| Kilmė |  JAV |
| Žanrai | Pop |
| Kūrinių kalbos | anglų kalba |
| Aktyvumo metai | 2003–2010 |
| Įrašų kompanija | Interscope RecordsA&M Records |
| Svetainė | www.pcdmusic.com |
| Buvę nariai |
| Carmit BacharAshley RobertsNicole ScherzingerJessica SuttaKimberly WyattMelody ThorntonKaya JonesAsia Nitollano |

**„The Pussycat Dolls"** (dar žinoma kaip **PCD**) - amerikiečių Pop ir R&B muzikos merginų grupė. „Pussycat Dolls" iš pradžių buvo kabaretą šokanti grupė, įsikūrusi Los Andžele. 1995 metais grupę sukūrė choreografė Robin Antin. 2003 m. „Pussycat Dolls" pasirašė kontraktą su įrašų kompanija „Interscope Records". Jų pirmasis singlas buvo išleistas 2004 m. Grupę iš pradžių sudarė Nicole Scherzinger, kartu su Melody Thornton, Ashley Roberts, Jessica Sutta, Kimberly Wyatt ir Carmit Bachar. 2005 m. grupė išleido savo debiutinį albumą „PCD".

Šokių grupė
-----------

Keletas šaltinių teigia, kad Robin Antin pradėjo vystyti idėją apie modernų kabaretą 1993 m. su savo draugėmis Carla Kama ir Christina Applegate (draugės nuo mokyklos laikų). Pats pirmas pasirodymas įvyko 1995 m. Grupė įsikūrė Los Andželo naktiniame bare „Viper Room", kur pasiliko iki 2001. Tačiau grupė išgarsėjo, kada 1999 birželio mėnesį „Pussycat Dolls" pozavo žurnalui „Playboy". Po trejų metų „Dolls" persikėlė į „Roxy Theatre". Tada grupė išpopuliarėjo visoje Amerikoje, net rengdavo specialius pasirodymus kanalams MTV, VH1, reklamoms bei filmams. Keletas „Pussycat Dolls" narių pasirodė 2002 metų filme „Čarlio Angelai".

Trupė kartu su Applegate, Christina Aguilera ir Carmen Electra (kuri buvo pagrindinė grupės atlikėja daugumai šou) pasirodė 2002 metų žurnalo „Maxim" viršelyje. Kai grupė taip išpopuliarėjo, ja pradėjo domėtis muzikos prodiuseriai Jimmy Iovine ir Ron Fair. Tada buvo sugalvota perdaryti grupę į pop muzikinę grupę, visos narės tapo Iovine įrašų kompanijos „Interscope Records" oficialiomis darbuotojomis. Vienintelė trupės narė išlikusi, kai grupė tapo muzikine, buvo Carmit Bachar. Electra pareiškė viename interviu, kad norėjo prisijungti prie muzikinės grupės, tačiau ji negalėjo dėl asmeninių priežasčių. Tačiau ji pasirodė grupės debiutinio singlo vaizdo klipe. 2003 m. Electra sukūrė naują burleskos trupę pavadinimu „The Bombshell Babies", kurioje yra buvusios „Dolls" narės Staci Flood ir Nadine Ellis.

Dabar trupė yra įsikūrusi Las Vegaso „Pure Nightclub" naktiniame klube, „Caesars Palace" kazino. „Pussycat Dolls" šou šiame klube yra pavadinimu „Pussycat Dolls Lounge", tačiau vokalistės šou nepasirodo. 2007 m. vasario mėnesį „Caesars Palace" rūmuose buvo atidarytas „Pussycat Dolls" vardo kazino, netoli „Pussycat Dolls Lounge".

### Specialios dalyvės

2003 m. Lucy Liu, Drew Barrymore ir Cameron Diaz pasirodė ne tik filme, bet ir atliko gyvą pasirodymą. „Pussycat Dolls" buvo tokios populiarios, net kai Carmen Electra paliko trupę. Vietoj jos kartais pasirodydavo labai garsios žvaigždės vadinamos „Specialiomis dalyvėmis", kaip kad: Gwen Stefani;; Christina Aguilera (2002 m. gegužė); Jaime Pressly (2004 m. birželis); Vivica A. Fox (2004 m. rugpjūtis) Eva Longoria (2005 m. balandis); Kelly Osbourne (2006 m. sausis); Nicolette Sheridan (2006 m. vasaris) ; Salma Hayek (2006 m. kovas); Pamela Anderson (2006 m. liepa); Denise Richards (2006 m. birželis); Jennifer Aniston (2006 m. lapkritis); Kelly Rowland (2007 m. sausis); Tori Spelling (2007 m. rugsėjis); Meagan Good (2007 m. gruodis); Paris Hilton (2008 m. vasaris): ir Audrina Patridge (2008 m. kovas). Victoria Beckham taip pat pasirodys su „Pussycat Dolls" 2008 metais, kaip ir reperė Lil' Kim.

Muzikinė karjera
----------------

### „PCD" (2005–2007)

*Pagrindinis straipsnis – PCD*.
„Pussycat Dolls" 2005 m.
2003 metais pagrindine vokaliste tapo Nicole Scherzinger (grupės „Eden's Crush" buvusi narė). Tada grupė susidarė iš Nicole Scherzinger, Carmit Bachar, Kimberly Wyatt, Ashley Roberts, Jessica Sutta ir Melody Thornton. 2004 metais buvo sukurtas pats pirmas „Pussycat Dolls" vaizdo klipas dainai „Sway". Ši daina taip pat yra filmo „Pašoksime" (*Shall We Dance*) garso takelis. Taip pat grupė sukūrė dar vieną garso takelį filmui „Visa tiesa apie ryklį" (*Shark Tale*).

2005 m. rugsėjo 13 d. „Pussycat Dolls" išleido savo debiutinį albumą pavadinimu „PCD", kuris debiutavo penktoje Billboard 200 topo vietoje. Albumo pagrindinis prodiuseris buvo Ron Fair. Albumas buvo komerciškai sėkmingas ir buvo parduotas 7 milijonų kopijų tiražu pasaulyje bei užėmė pirmąją vieta Airijos, Brazilijos, Naujosios Zelandijos, Rusijos, Vengrijos ir Filipinų albumų topuose.

Pirmasis singlas iš albumo buvo „Don't Cha", kuris tapo hitu, ir pasiekė aukščiausiąją 1 vietą net septyniolikoje valstybių, o Billboard Hot 100 pasiekė #2 vietą.. Singlas iš tikrųjų yra dainininkės Tori Alamaze dainos koveris, ji išleido šią dainą pirmiau pirmiau negu „Dolls", tačiau jis nepasiekė tokios sėkmės. Grupė laimėjo apdovanojimą „Billboard" muzikos apdovanojimuose už dainą „Don’t Cha" (Ralphi Rosario mix) kaip geriausią šokių muzikos hitą. Tarptautiniu mastu daina buvo labai sėkminga; tai yra kol kas sėkmingiausia „The Dolls" daina.


|  |
| --- |
| „Don't Cha" |
|  |
| Pirmas singlas iš „PCD". |

* *Problemos klausantis garso? Pagalba anglų kalba.*



|  |
| --- |
| „Stickwitu" |
|  |
| Antrasis singlas iš „PCD". |

* *Problemos klausantis garso? Pagalba anglų kalba.*



|  |
| --- |
| „Buttons" |
|  |
| Ketvirtasis singlas iš „PCD". |

* *Problemos klausantis garso? Pagalba anglų kalba.*

Po to buvo išleisti dar šeši singlai, kurie taip pat pasiekė aukštas vietas topuose. Baladė „Stickwitu" buvo dar vienas hitas, kuris pasiekė 5 vietą JAV, o Lietuvoje, Naujoje Zelandijoje, Jungtinėje Karalystėje ir Indonezijoje pasiekė pirmąją vietą. Vėliau ši daina buvo nominuota „Grammy" kaip „Geriausia pop aaina". Trečiasis grupės singlas buvo „Beep" su reperiu will.i.am. Ši daina pasirodė ne taip gerai kaip ankstesnieji singlai, tačiau pasiekė keliose šalyse pirmąją vietą. Ketvirtasis singlas iš albumo „PCD" buvo „Buttons" su reperiu Snoop Dogg. Šis singlas pasiekė 3 vietą JK.

„Buttons" sėkmingai pasiekė Billboard Pop 100 tope #2 vietą. Naujojoje Zelandijoje „Buttons" debiutavo #38 pozicijoje. Kol galiausiai šios šalie tope RIANZ pasiekė aukščiausiąją pirmąją vietą. Singlas NZ buvo atestuotas auksiniu. „Buttons" tapo pirmuoju #1 vietos singlu ten, ir išbuvęs aukščiausioje vietoje 3 savaites, tai yra iki šiol geriausiai pasirodęs singlas Ö3 Austria Top 40. Kitas singlas „I Don't Need a Man" nebuvo toks sėkmingas kaip ankstesnieji singlai. Grupės paskutinis singlas išleistas iš albumo buvo „Wait a Minute" su Timbaland. Jis JAV buvo išleistas 2006 metų rugpjūčio mėnesį, o Europoje 2007 metų vasario mėnesį. Rumunijoje singlas tapęs populiaria radijo daina, ir netrukus „Wait a Minute" pasiekė aukščiausią vietą Romanian Top 100 tope. Tai buvo antrasis „The Dolls" singlas, pasiekęs #1 vietą Rumunijoje ir penktasis top 10-tuko singlas.

2006 m. grupė pabaigusi turus su Christina Aguilera ir „The Black Eyed Peas", iškart pradėjo rengti savo pasaulinį koncertinį turą. Nuo 2006 m. liepos mėnesio iki 2007 m. vasario mėnesio truko pasaulinis turas „PCD World Tour" kartu su Rihanna, kuri buvo „atidarymo" atlikėja.

„Pussycat Dolls" 2007 metais perrašė dainą „Right Now" specialiai NBA ir ABC laidai „NBA on ABC".

2008 m. kovo 8 d. Carmit Bachar „Pussycat Dolls" oficialioje interneto svetainėje oficialiai pranešė apie pasitraukimą iš grupės. Grupė pasiliko penkiese ir mėnesio pabaigoje jau dainavo JAV kariuomenei Kuveite Kai Bachar paliko grupę, jos dainos žodžius dainavo Sutta, Thornton arba Roberts.

### „Doll Domination" (2008–2010)

*Pagrindinis straipsnis – Doll Domination*.
2008 m.
Likusios penkiese grupė nusprendė išleisti albumą „Doll Domination" 2008 m. rugsėjo 20 d. o Jungtinėse Amerikos Valstijose rugsėjo 23 d.. „Dolls" pradėjo įrašinėti albumą iškart po Carmit Bachar išėjimo iš grupės. Dainos buvo prodiusuotos ir parašytos Timbaland, The Clutch, Lady GaGa, Ryan Tedder Ron Fair bei kt.

„The Pussycat Dolls" 2008 metų gruodžio 11 dieną Londone pasirodė „Royal Variety Performance", iškilmingame labdaros koncerte, kurį stebi karališkosios šeimos nariai.

2009 m. sausio 18 d. grupė startavo antrąjį koncertinį turą „World Domination Tour", kuris aplankė Europą, Aziją ir Okeaniją. Grupė buvo Britney Spears turo „The Circus Starring: Britney Spears" po Šiaurės Ameriką apšildomoji grupe.

#### Singlai

2008 m. gegužės 20 d. „Pussycat Dolls" pirmą kartą gyvai atliko savo naują ir pirmąjį singlą „When I Grow Up" iš albumo „Doll Domination" laidos „Jimmy Kimmel Live" metu, ir dar kartą atliko MTV Movie Awards apdovanojimų ceremonijos metu birželio 1 d. bei „So You Think You Can Dance" laidos metu birželio 12. Singlas buvo išleistas 2008 m. gegužės 20 d. Daina pasiekė #9 vietą *Billboard* Hot 100 ir #1 vietą *Billboard* Hot Dance Club Play tope. Taip pat daina pasiekė #6 vietą Europos singlų tope, ir 2-ąją vietą Jungtinėje Karalystėje. Šios dainos vaizdo klipas buvo nominuotas net šešiose 2008 MTV Video Music Awards kategorijose, tačiau laimėjo tik vienoje.

Grupė taip pat perrašė dainą „Bad Girl", kuri buvo panaudota kaip filmo „Parduotuvių maniakės išpažintis" garso takelis.

Be pirmojo singlo „When I Grow Up" buvo išleisti dar 6 singlai:


|  |
| --- |
| „When I Grow Up" |
|  |
| Pirmas singlas iš „Doll Domination". |

* *Problemos klausantis garso? Pagalba anglų kalba.*



|  |
| --- |
| „Jai Ho! (You Are My Destiny)" |
|  |
| Pirmasis singlas iš 3 perleistų „Doll Domination" versijų. |

* *Problemos klausantis garso? Pagalba anglų kalba.*

* „Whatcha Think About That" (kartu su Missy Elliott) turėjo būti antrasis pasaulinis singlas iš „Doll Domination", tačiau daina buvo išleista tik JAV radijui ir nuo to laiko pasiekė tik 70 vietą Billboard Pop 100 tope ir 66 vietą Kanados Hot 100. Tačiau šis singlas sėkmės susilaukė Airijoje, Prancūzijoje bei Jungtinei Karalystėje.
* „I Hate This Part" buvo išleistas spalio–lapkričio mėnesį. Daina pirmiausiai pasiekė Australijos topą ir debiutavo 45 vietoje, o aukščiausia pasiekta topo vieta – 10-oji vieta. Jungtinėse Amerikos Valstijose daina pasiekė 11 vietą Billboard Hot 100 ir 10 vietą Billboard Pop 100, Daina taip pat pasiekė 21 vietą European Hot 100 Singles Chart. o #1 vietą daina pasiekė Rumunijoje.

* „Bottle Pop" – ketvirtasis singlas, įrašytas kartu su reperiu Snoop Dogg, buvo išleistas iš pradžių tik Šiaurės Amerikoje ir Okeanijoje. Tačiau Snoop Dogg galima išgirsti tik albumo versijoje. Australijoje ir Naujoje Zelandijoje singlas pasiekė Top 10-tuko vietas.

* „Top of the World" – yra MTV realybės šou „The City" garso takelis. Dainoje pirmą kartą grupės istorijoje panaudoti Jessica Sutta vokalai. Tačiau, ši daina nebuvo išleista oficialiai kaip singlas, bet pasiekė JAV ir Kanados topus.

* „Jai Ho! (You Are My Destiny)" – tai garso takelis, įrašytas kartu su A. R. Rahman, filmui „Lūšnyno milijonierius". Dainos prodiuseriai yra A. R. Rahman ir Jimmy Iovine. Šiai dainai Vienoje taip pat buvo sukurtas video klipas. Daina yra pirmasis singlas iš 3 perleistų „Doll Domination" versijų. Singlas greit pasiekė komercinę sėkmę, Australijoje, Airijoje, Graikijoje, Turkijoje pasiekė #1 vietą, o daugelyje šalių pasiekė Top 10-tuko vietas.

* „Hush Hush; Hush Hush" – buvo išleistas 2009 m. kovą. Šis singlas buvo dainos „Hush Hush" iš „Doll Domination" remiksas. 2008 m. dainos originalas „Hush Hush" Rusijoje pasiekė 1 vietą, ir tai istorijoje ketvirtasis singlas, išleistas amerikiečių atlikėjų, kuris pasiekė pirmąją vietą Rusijoje.

#### „Doll Domination" perleidimai

*Plačiau skaitykite – Doll Domination 2.0 ir Doll Domination: The Mini Collection*
2009 m. balandžio mėnesį  Europoje buvo išleista tarptautinė „Doll Domination" versija, kurioje buvo keturios naujos dainos.

Tuo pat metu Australijoje buvo išleista dar viena albumo versija pavadinimu „Doll Domination 2.0". Šiame albume yra 6 dainos iš „Doll Domination" bei keturios naujos. The Dolls Jungtinėje Karalystėje išleido kitą versiją „Doll Domination: The Mini Collection".

### Pertrauka

2009 m. vasarą spaudoje pradėjo rodytis pranešimai apie įtampą grupėje, mat grupę ardė nuolatinės pavydo scenos dėl išskirtinio statuso, kurį, lyginant su kitomis narėmis, turėjo lyderė Nicole Scherzinger. Robin Antin kelis kartus neigė, jog grupė išsiskirstė. O narė Melody teigė, jog grupė dabar daro pertrauką. Tačiau kita grupės narė Kimberly pradėjus karjerą realybės šou, duodama interviu atskleidė, jog grupės narės yra nepatenkintos savo padėtimi. Wyatt teigia, kad Nicole buvo taikomos privilegijos, kaip atskiras turų autobusas, atskiras persirengimo kambarys, kol kitos grupės narės viskuo dalinosi.  

2010 m. jau spaudoje pasirodė pranešimai, kad grupę paliko Kimberly ir Jessica dėl nesutarimų su grupės lydere Nicole. Be to, pasirodė dar keli interviu, kuriose buvusius narės teigė, jog Nicole net nustatydavo, kokį laiką kameros vaizdo klipuose turėtų filmuoti kitas nares. Ashley Roberts vasario mėn. pranešė, kad irgi paliko grupę ir pradės savo solinę karjerą.

Netrukus grupės įkūrėja Antin atskleidė, jog šiuo metu ieško naujų veidų, prisijungsiančių prie pagrindinės vokalistės Nicole Scherzinger. Tačiau Melody taip ir neatskleidė, kodėl paliko grupę.

2010 m. gegužės 22 d. buvo pranešta apie naujojąją grupės sudėtį. Prie Scherzinger kaip pagrindinės vokalistės turėtų prisijungti: Vanessa Curry – šou „So You Think You Can Dance" finalistė, Kherington Payne, buvusi „Harajuku Girls" narė Rino Nakasone Razalan ir buvusi šou „Pussycat Dolls Present: Girlicious" dalyvė Jamie Lee Ruiz. Tačiau tolesni grupės planai neatskleisti ir grupės ateitis kol kas nežinoma.

Soliniai projektai
------------------

* Nicole Scherzinger – 2005–2007 m. pagrindinė vokalistė ruošė savo debiutinį solo albumą, pavadinimu „Her Name Is Nicole". Tačiau nors buvo išleisti du singlai, albumas nebuvo išleistas ir jau nebebus. Nicole bendradarbiavo su daugeliu atlikėjų, tokių kaip Timbaland, Diddy ir Rihanna. 2009 m. buvo pasklidę gandai, kad ji palieka grupę, tačiau vėliau pati atlikėja tai paneigė. Tačiau ji ruošiasi išleisti naują albumą ir jau dabar dirba su Timbaland, Will.i.am, A. R. Rahman ir Lady Gaga. 2010 m. Nicole išleido singlą pavadinimu „Nobody Can Change Me" 2010 m. pabaigoje atlikėja išleido singlą pavadinimu „Poison". Taip pat 2011 m. Nicole žada išleisti albumą, taip pat pasirodyti filmuose.

Koncertiniai turai
------------------

*Pagrindiniai straipsniai – PCD World Tour ir World Domination Tour*.
„The Pussycat Dolls" 2009 m. „The Circus Starring: Britney Spears" turo metu.
2006 m. „Pussycat Dolls" koncertavo po Šiaurės Ameriką su „Black Eyed Peas". Vėliau grupė viena koncertavo Europoje, Filipinuose bei Malaizijoje. Grupė taip pat pasirodė Singapūre, kasmetiniame festivalyje „Singfest".

2006 po „Dolls" koncerto Kvala Lumpūre, jų rėmėjas „Absolute Entertainment" buvo nubaustas pinigine bauda, kad grupė pažeidė tinkamos elgsenos įstatymus.

Nuo 2006 m. lapkričio – 2007 m. sausio mėnesį „Pussycat Dolls" keliavo po Europą ir Aziją su savo pirmuoju koncertiniu turu „PCD World Tour". Grupės „atidarymo atlikėja" buvo Rihanna.

Po to „Pussycat Dolls", kartu su Danity Kane ir NLT, buvo „atidarymo grupė" Christina Aguilera turo „Back to Basics Tour" Šiaurės Amerikos etape. Tuo metu jos taip pat suspėjo pakoncertuoti „Cokelive" festivalyje Bukarešte, Rumunijoje ir Londone, koncerte „Live Earth".

2009 m. sausį „The Dolls" pasklebė apie pasaulinį koncertinį turą. Tai buvo antrasis grupės koncertinis turas. Pavadinimu „World Domination Tour" turas aplankė Europą, Aziją, Okeaniją. Ne-Yo, Lady GaGa ir Queensberry taip pat koncertavo su šia grupe. Grupė kovo mėnesį koncertavo su Britney Spears. Jos turas „The Circus Starring: Britney Spears" kartu sutapo su „Dolls" turu po Šiaurės Ameriką.

Diskografija
------------

*Pagrindinis straipsnis – Pussycat Dolls diskografija*.
### Studijiniai albumai

* 2005: *PCD*
* 2008: *Doll Domination*

### DVD

* 2006: *Live from London*

Turai
-----

* 2007: *PCD World Tour*
* 2009: *World Domination Tour*

### Kaip apšildančioji grupė

* 2006: *Įvairūs atlikėjai ture Honda Civic Tour*
* 2007: *Christina Aguilera turas Back To Basics Tour*
* 2009: *Britney Spears turas The Circus Starring: Britney Spears*

Apdovanojimai
-------------

*Pagrindinis straipsnis – Sąrašas:Pussycat Dolls apdovanojimai ir nominacijos*.

Taip pat skaitykite
-------------------

* Robin Antin
* Girlicious
* The Paradiso Girls

Šaltiniai
---------

1. ↑  Pussycat Dolls Biography Archyvuota kopija 2009-06-30 iš Wayback Machine projekto.
2. ↑  reviewjournal.com – Neon: Beyond Burlesque Archyvuota kopija 2005-04-13 iš Wayback Machine projekto.
3. ↑  The Pussycat Dolls Maxim Photo Shoot Video at The Insider Archyvuota kopija 2012-02-21 iš Wayback Machine projekto.
4. ↑  *Contactmusic.com*
5. ↑  vegaspopular.com Archyvuota kopija 2008-08-28 iš Wayback Machine projekto.
6. ↑  MySpaceTV Videos: Big Spender by Gwen Stefani[neveikianti nuoroda]
7. ↑  MySpaceTV Videos: Thirteen Men by Gwen Stefani[neveikianti nuoroda]
8. ↑  „The Hum - Mummy Tummy?". *E! Online*. Suarchyvuotas originalas 2007-10-12. Nuoroda tikrinta 2008-08-24. `{{cite news}}`: Nežinomas parametras `|dead-url=` ignoruotas (`|url-status=` suggested) (pagalba)
9. ↑  „Beckham to be a Pussycat doll?". *RTE*. 2007-09-25.
10. 1 2 3 4  Billboard artist chart history
11. 1 2
12. ↑   Archyvuota kopija 2010-05-24 iš Wayback Machine projekto.
13. ↑
14. ↑  The Razz Scots Date For Dolls *Dailyrecord.co.uk*
15. ↑   *Media.espn.com*
16. ↑  Dear Fans Archyvuota kopija 2008-05-11 iš Wayback Machine projekto.
17. ↑  MySpaceTV Videos: Pussycat Dolls -Interview From Kuwait by maria[neveikianti nuoroda]
18. ↑  ExtraTV.com | First Look: Pussycat Dolls' Latest Music Video!
19. ↑  Nicole Source • N-Scherzinger.com • Your #1 source for everything Nicole Scherzinger Archyvuota kopija 2008-09-19 iš Wayback Machine projekto.
20. ↑   Archyvuota kopija 2008-12-03 iš Wayback Machine projekto. Press release announcing acts for the 2008 Royal Variety Performance
21. ↑  Jimmy Kimmel Live! – Upcoming Guests – ABC.com Archyvuota kopija 2009-08-25 iš Wayback Machine projekto.
22. ↑  Pussycat Dolls | News | Pussycat Dolls on the Jimmy Kimmel Show! Archyvuota kopija 2009-05-05 iš Wayback Machine projekto.
23. ↑  2008 Movie Awards Story | Coldplay, Pussycat Dolls Set To Perform At MTV Movie Awards – Show Story | Headlines | MTV
24. ↑  umusic.ca ::The Pussycat Dolls Archyvuota kopija 2008-09-23 iš Wayback Machine projekto.
25. ↑
26. ↑   Archyvuota kopija 2008-10-05 iš Wayback Machine projekto.
27. ↑
28. ↑   Archyvuota kopija 2012-10-25 iš Wayback Machine projekto. Accessed March 23, 2009
29. ↑
30. ↑
31. ↑  PCD official confirm „Hush Hush; Hush Hush" as next world-wide single Archyvuota kopija 2009-04-30 iš Archive.is projekto
32. ↑   Archyvuota kopija 2009-04-27 iš Wayback Machine projekto.
33. ↑  French Re-release
34. ↑  German re-releaee
35. ↑  Capital Radio First to Announce Mini Release Archyvuota kopija 2012-02-23 iš Wayback Machine projekto.
36. ↑  Vena, Jocelyn (2009-09-24). „Pussycat Dolls 'Taking A Break,' Melody Thornton Says – News Story | Music, Celebrity, Artist News | MTV News". Mtv.com. Nuoroda tikrinta 2009-12-16.
37. ↑  Balsas.lt
38. ↑  „Music – News – Dolls Wyatt, Scherzinger 'not friends'". Digital Spy. 2009-10-01. Nuoroda tikrinta 2009-12-16.
39. ↑  „Exclusive: Pussycat Dolls star Kimberly Wyatt backs ex-Sugababe Keisha for solo success". The Daily Record. Nuoroda tikrinta 2009-12-16.
40. 1 2  Newsoftheworld.co.uk[neveikianti nuoroda]
41. ↑
42. ↑  Robin Antin appears on The Wendy Williams Show
43. ↑  *Nicole Scherzinger Confirms Pussycat Dolls' 'New Cast' ; Music, Celebrity, Artist News; MTV News*, Mtv.com, 2010-03-04. Nuoroda tikrinta 4 kovo 2010
44. ↑  „Meet the New Pussycat Dolls". *Rap-Up*. Devin Lazerine. 2010-05-22. Nuoroda tikrinta 2010-05-23. `{{cite news}}`: Ženklinimas kursyvu arba paryškinimu čia negalimas: `|work=` (pagalba)
45. ↑   Archyvuota kopija 2009-04-27 iš Wayback Machine projekto. Accessed April 3, 2009
46. ↑  ttp://www.nme.com/news/nme/23884 *nme.com*
47. ↑  The Razz Scots Date For Dolls *Dailyrecord.co.uk*
48. ↑  What Are They Up To? Audrey F.
49. ↑  Live Eartha Saves The World With Mostly Bad Music
50. ↑  ticketmaster Archyvuota kopija 2008-12-29 iš Wayback Machine projekto.
51. ↑  Nicolefan.com Archyvuota kopija 2006-10-04 iš Wayback Machine projekto.
52. ↑

Nuorodos
--------

* Oficiali svetainė internete
* Interscope Records Oficiali svetainė internete
* Pussycat Dolls MySpace profilis
* Pussycat Dolls svetainėje Last.fm

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**Pussycat Dolls** |
| --- |
|  |
| **Nicole Scherzinger**  Carmit Bachar • Asia Nitollano • Melody Thornton • Ashley Roberts • Kimberly Wyatt • Jessica Sutta |
|  |
| Studijiniai albumai | 
*PCD* • *Doll Domination* |
|  |
| EP | 
„Doll Domination: The Mini Collection" |
|  |
| PCD singlai | 
„Don't Cha" • „Stickwitu" • „Beep" • „Buttons" • „I Don't Need a Man" • „Wait a Minute" |
|  |
| Doll Domination singlai | 
„When I Grow Up" • „Whatcha Think About That" • „I Hate This Part" • „Bottle Pop" • „Jai Ho! (You Are My Destiny)" • „Hush Hush" |
|  |
| Reklaminiai singlai | 
„Sway" • „Right Now" • „Top of the World" |
|  |
| Turai | 
PCD World Tour • World Domination Tour |
|  |
| Susiję straipsniai | 
Diskografija • Apdovanojimai ir nominacijos • *Live from London* • Girlicious • Robin Antin • Paradiso Girls • Ron Fair |

 |



|  |  |
| --- | --- |
|  | Šis straipsnis yra tapęs savaitės straipsniu. |